Katalas
Katalas, kat – tarptautinės matavimo vienetų sistemos vienetas, naudojamas apibūdinti katalizės aktyvumui. Šis matavimo vienetas buvo naudojamas ilgą laiką, tačiau oficialiai tapo SI vienetu tik 1999 m. po XXI Generalinės matų ir svorių konferencijos priimto nutarimo. Jei katalizatoriaus panaudojimas pagreitina cheminę reakciją vienu moliu per sekundę, tai šio apibrėžtojo dydžio katalizatoriaus aktyvumas lygus vienam katalui. Katalas – išvestinis SI vienetas, kuris išreiškiamas pagrindiniais vienetais: 1 kat = 1 mol/sek.